Peišė (Parana)
Peišė arba Do Peišė (port. Rio do Peixe 'žuvų upė')  – upė Brazilijoje, San Paulo valstijoje; kairysis Paranos intakas. Prasideda Mirantės kalnagūbryje, ~600 m aukštyje, šalia Garsos miesto. Teka plokščiakalniu į šiaurės vakarus, lygiagrečiai Agvapei ir Paranapanemos upėms. Įteka į Paraną (Porto Primaveros tvenkinį) į pietus nuo Panoramos miesto. Upės baseine įsteigtas Peišės valstijos parkas. Miestai prie Peišės: Garsa, Vera Kruzas, Prasinija, Mariapolis.